CELEX: 32021D1733
Language: bg
Date: 2021-09-23 00:00:00
Title: Решение (ЕС) 2021/1733 на Съвета от 23 септември 2021 година за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на Протокол 30 относно специалните разпоредби за организацията на сътрудничеството в областта на статистиката и на Протокол 31 относно сътрудничеството в специфични области извън четирите свободи, приложени към Споразумението за ЕИП (Програма „Единен пазар“) (текст от значение за ЕИП)

1.10.2021   
               
               
                  BG
               
               
                  Официален вестник на Европейския съюз
               
               
                  L 348/5
               
            
         РЕШЕНИЕ (ЕС) 2021/1733 НА СЪВЕТА
         от 23 септември 2021 година
         за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на Протокол 30 относно специалните разпоредби за организацията на сътрудничеството в областта на статистиката и на Протокол 31 относно сътрудничеството в специфични области извън четирите свободи, приложени към Споразумението за ЕИП (Програма „Единен пазар“)
         (текст от значение за ЕИП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 114, член 43, параграф 2 и член 168, параграф 4, буква б) и членове 173 и 338 във връзка с член 218, параграф 9 от него,
         като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за Европейското икономическо пространство (2) (наричано по-нататък „Споразумението за ЕИП“) влезе в сила на 1 януари 1994 г.
                  
               
                     (2)
                  
                  
                     Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 30 относно специалните разпоредби за организацията на сътрудничеството в областта на статистиката (наричан по-нататък „Протокол 30“) и Протокол 31 относно сътрудничеството в специфични области извън четирите свободи (наричан по-нататък „Протокол 31“), приложени към Споразумението за ЕИП.
                  
               
                     (3)
                  
                  
                     Регламент (ЕС) 2021/690 на Европейския парламент и на Съвета (3) следва да бъде включен в Споразумението за ЕИП.
                  
               
                     (4)
                  
                  
                     Поради това Протокол 30 и Протокол 31 към Споразумението за ЕИП следва да бъдат съответно изменени.
                  
               
                     (5)
                  
                  
                     Ето защо позицията на Съюза в Съвместния комитет на ЕИП следва да се основава на проекта на решение на Съвместния комитет на ЕИП,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 30 относно специалните разпоредби за организацията на сътрудничеството в областта на статистиката и на Протокол 31 относно сътрудничеството в специфични области извън четирите свободи, приложени към Споразумението за ЕИП, се основава на проекта на решение на Съвместния комитет на ЕИП (4).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 септември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  ОВ L 305, 30.11.1994 г., стр. 6.
         
            (2)  ОВ L 1, 3.1.1994 г., стр. 3.
         
            (3)  Регламент (ЕС) 2021/690 на Европейския парламент и на Съвета от 28 април 2021 г. за създаване на програма за единния пазар, конкурентоспособността на предприятията, включително малките и средните предприятия, областта на растенията, животните, храните и фуражите, и европейска статистика (Програма „Единен пазар“), и за отмяна на регламенти (ЕС) № 99/2013, (ЕС) № 1287/2013, (ЕС) № 254/2014 и (ЕС) № 652/2014 (ОВ L 153, 3.5.2021 г., стр. 1).
         
            (4)  Виж документ ST 11225/21 на http://register.consilium.europa.eu.